KS Daily View วันที่ 20 ธ.ค.2564
20 ธันวาคม 2564

Reopening sectors: ติดตามสถานการณ์การระบาดของโควิดสายพันธุ์ Omicron ที่เร่งตัวขึ้น ทำให้รัฐบาลในยุโรปนำมาตรการ social distancing และ lock down กลับมาใช้ คาดจะส่งผลกระทบต่อ sentiment การลงทุนในหุ้นกลุ่ม Reopening โดยเมื่อคืนวันศุกร์ที่ผ่านมาพบว่ากลุ่ม Energy (-2.24%), Financial (-2.27%), และ Industrial (-1.7%)ในสหรัฐฯ ปรับตัวลงแรงกว่าตลาด
Financial sector: ติดตามสรรพากรเปิด 3 โมเดล เก็บภาษีซื้อขายหุ้น ได้แก่วงเงินซื้อขายหุ้นมากกว่า 1 ล้านบาทต่อเดือน 1.5 ล้านบาทต่อเดือน และ2 ล้านบาทต่อเดือนขึ้นไป ทั้งนี้ในตรากฎหมายเดิมนั้นกำหนดไว้ว่า การขายหุ้นในตลาดฯ 1 ล้านบาทขึ้นไปจะต้องเสียภาษีในอัตรา 0.1% ของมูลค่าขาย แต่ปัจจุบันยังได้รับการยกเว้นมากว่า 30 ปี มองกลุ่มที่ได้รับผลกระทบโดยตรงได้แก่ บริษัทหลักทรัพย์ และกองทุนรวม
SET50/SET100 inclusion/exclusion: ตลท. ประกาศรายชื่อหุ้นเข้า-ออก ดัชนี SET50-SET100 รอบ 1H22 ดังนี้ SET50 เข้า: AWC, BANPU, TIDLOR ออก: BJC, DELTA, STA / SET100 เข้า: AWC, BLA, BPP, EPG, KEX, RCL, SIRI, STARK, TIDLOR, TTA ออก: DELTA, BJC, PSL, JAS, PTL, PRM, ICHI, AAV, NRF, TKN เรามองหุ้นที่ได้เข้า SET50/SET100 จะ outperform ตลาด ขณะที่หุ้นออกจะ underperform ไปถึงวัน Effective คือ 30 ธ.ค.
Domestic sectors: ติดตามการประชุมคณะรัฐมนตรี (ครม.) วันที่ 21 ธ.ค.นี้ ซึ่งรัฐบาลจะมีการพิจารณามาตรการ "ของขวัญ ปีใหม่" แพ็กเกจใหญ่ให้กับประชาชน คนไทย โดยเบื้องต้นอาจมีการนำมาตรการ "ช้อปดีมีคืน"มาใช้อีกมองเป็นบวกกับ หุ้นบริโภค-ค้าปลีก, ห้างสรรพสินค้า และบัตรเครดิต โดยในปี 2563 ซึ่งมีระยะเวลาโครงการรวมทั้งหมด 2 เดือน 7 วัน (23 ต.ค.-31 ธ.ค. 2563) วงเงินสะพัด 111,000 ล้านบาท จากภาษีลดหย่อนที่ได้ 30,000 บาท นอกจากนี้รัฐบาลยังมีแนวคิดที่จะตรึงราคาน้ำมัน และแอลพีจีเป็นของขวัญปีใหม่ พร้อมส่วนลดเครื่องใช้ไฟฟ้าเบอร์5 ด้วย ในส่วนของมาตรการจูงใจซื้อรถอีวีที่จะเข้า ครม. 21 ธ.ค.นี้ และมีผล 1 ม.ค. 65 รัฐบาทเตรียมลดภาษีศุลกากร สรรพสามิต และขอจัดสรรงบฯกลาง 4 หมื่นล้านจ่ายเงินอุดหนุนคันละ 1.5 แสนบาท จัด 2 แพ็กเกจให้เลือก กลุ่มราคาต่ำกว่า 2 ล้านบาท และราคามากกว่า 2 ล้านบาท โดยมีเป้าหมายจูงใจให้ประชาชนหันมาใช้รถอีวีประมาณ 300,000 คันในระยะเวลา 5 ปีตั้งแต่ปี 2565
Food sectors: ติดตามบริษัทในกลุ่ม F&B ที่เตรียมออกผลิตภัณฑ์ที่เกี่ยวข้องกับกัญชงใน 1Q22 ได้แก่ CBG, OSP ขณะที่ JMART-GUNKUL-SINGER ตั้งบริษัทร่วมทุนลุย Solar Rooftop และจัดจำหน่ายกัญชง มองจะเป็น sentiment เชิงบวกต่อหุ้นในกลุ่มนี้
มุมมองตลาดหุ้น คาด SET 1635-1650 หุ้นแนะนำ  UTP BCH
Top pick:  UTP (ราคาพื้นฐาน 17.00 บาท). คาดกำไรจะฟื้นตัวจากต้นทุนโดยรวมที่ต่ำลงจากต้นทุนราคากระดาษที่ปรับตัวลดลงมากกว่าการปรับตัวเพิ่มขึ้นของต้นทุนถ่านหิน
BCH (ราคาพื้นฐาน 23.00 บาท). คาดอาจได้รับ Sentiment บวกระยะสั้นจากสถาณการณ์โควิด โอไมครอนที่ระบาดมากขึ้นในต่างประเทศ ขณะที่ธุรกิจใหม่นอกเหนือธุรกิจ รพ. เช่น ห้องแล๊ป, การนำเข้ายาและอุปกรณ์การแพทย์รวมถึงเครื่องดื่มเพื่อสุขภาพ มีโอกาสเป็นปัจจัยขับเคลื่อนการเติบโตใหม่
รายงานตัวเลขเศรษฐกิจ
วันจันทร์ ติดตาม การกำหนดอัตราดอกเบี้ยนโยบายของจีนคาดคงดอกเบี้ย Loan Prime Rate 1 ปีที่ 3.85%
วันอังคาร ติดตาม ตัวเลข Gfk Consumer Confidence ของเยอรมันเดือน ม.ค. คาด -2.5 จุด (แย่ลงจากเดือนก่อนหน้าที่ -1.6 จุด) และตัวเลข Consumer confidence Flash ของยูโรโซนคาด -8 จุด (แย่ลงจากเดือนก่อนหน้าที่ -6.8 จุด)
วันพุธ ติดตาม การประชุม กนง. ของไทยคาดคงอัตราดอกเบี้ยนโยบายที่ 0.50% ตัวเลข Existing Home Sales ของสหรัฐฯ เดือน พ.ย. คาด +2.7% MoM เป็น 6.5 ล้านยูนิต ตัวเลข CB Consumer Confidence ของสหรัฐฯ เดือน ธ.ค. คาด +0.6% MoM เป็น 110.2 จุด และปริมาณสต๊อกน้ำมันดิบสหรัฐฯ รายสัปดาห์
วันพฤหัสฯ ติดตาม ตัวเลขส่งออกและนำเข้าของไทยเดือน พ.ย. ตัวเลข Personal Spending ของสหรัฐฯ เดือน พ.ย. คาด +0.6% MoM ตัวเลข Personal Income ของสหรัฐฯ เดือน พ.ย. คาด +0.4% MoM ตัวเลข Durable Goods Orders ของสหรัฐฯ เดือน พ.ย. คาด +1.5% MoM ดัชนี Core PCE Price Index ของสหรัฐฯ เดือน พ.ย. คาด +0.4% MoM และ +4.5% YoY ตัวเลขการขอรับสวัสดิการว่างงานของสหรัฐฯรายสัปดาห์คาด +2.05 แสนคน ตัวเลข New Home Sales ของสหรัฐฯ เดือน พ.ย. คาด +3.4% MoM เป็น 7.7 แสนหลัง และตัวเลข Michigan Consumer Sentiment เดือน ธ.ค. คาด  +4.5% MoM เป็น 70.4 จุด
วันศุกร์ ติดตาม ตัวเลข Inflation และ Core Inflation ของญี่ปุ่นเดือน พ.ย. คาด +0.4% YoY และ +0.3% YoY ตามลำดับ ตัวเลข Housing Starts ของญี่ปุ่นเดือน พ.ย. คาด +7.1% YoY
ปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp